

**2014 жылға арналған халықтың нысаналы топтарын анықтау туралы**

Қостанай облысы Лисаков қаласы әкімдігінің 2013 жылғы 18 желтоқсандағы № 589 қаулысы. Қостанай облысының Әділет департаментінде 2014 жылғы 20 қаңтарда № 4408 болып тіркелді

      "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасының 2001 жылғы 23 қаңтардағы Заңының 31-бабы 1-тармағының 14) тармақшасына, "Халықты жұмыспен қамту туралы" Қазақстан Республикасының 2001 жылғы 23 қаңтардағы Заңы 5-бабының 2-тармағына, 7-бабының 2) тармақшасына сәйкес, халықты әлеуметтік қорғау нысандарын белгілеу кезінде бірыңғай ыңғай жасау мақсатында Лисаков қаласының әкімдігі **ҚАУЛЫ ЕТЕДІ**:

      1. Халықтың нысаналы топтары болып мынадай санаттар анықталсын:

      1) табысы аз адамдар;

      2) жиырма бір жасқа дейінгі жастар;

      3) балалар үйлерінің тәрбиеленушілері, жетім балалар мен ата-ананың қамқорлығынсыз қалған жиырма үш жасқа дейінгі балалар;

      4) кәмелетке толмаған балаларды тәрбиелеп отырған жалғызілікті, көп балалы ата-аналар;

      5) Қазақстан Республикасының заңдарында белгіленген тәртіппен асырауында тұрақты күтімді, көмекті немесе қадағалауды қажет етеді деп танылған адамдар бар азаматтар;

      6) зейнеткерлік жас алдындағы адамдар (жасына байланысты зейнеткерлікке шығуға екі жыл қалған);

      7) мүгедектер;

      8) Қазақстан Республикасының Қарулы Күштері қатарынан босаған адамдар;

      9) бас бостандығынан айыру және (немесе) мәжбүрлеп емдеу орындарынан босатылған адамдар;

      10) оралмандар;

      11) жоғары және жоғары оқу орнынан кейінгі білім беру ұйымдарын бітірушілер;

      12) жұмыс беруші - заңды тұлғаның таратылуына не жұмыс беруші - жеке тұлғаның қызметін тоқтатуына, қызметкерлер санының немесе штатының қысқаруына байланысты жұмыстан босатылған адамдар;

      13) қылмыстық-атқару инспекциясы пробация қызметінің есебінде тұрған адамдар;

      14) жиырма бір жастан жиырма тоғыз жасқа дейінгі жастар;

      15) "Лисаков қаласы әкімдігінің жұмыспен қамту және әлеуметтік бағдарламалар бөлімі" мемлекеттік мекемесінде жұмыссыздар ретінде тіркелген лайықты жұмысы жоқ адамдар.

      2. Осы қаулының орындалуын бақылау Лисаков қаласы әкімінің орынбасары М.К. Жұрқабаевқа жүктелсін.

      3. Осы қаулы алғашқы ресми жарияланған күнінен кейін күнтізбелік он күн өткен соң қолданысқа енгізіледі.

*Лисаков қаласының әкімі                    М. Жүндібаев*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК